
Ministru kabineta rīkojums Nr. 335
Rīgā 2023. gada 6. jūnijā (prot. Nr. 30 11. §)
Grozījums Ministru kabineta 2022. gada 6. septembra rīkojumā Nr. 584 "Par kompleksiem pasākumiem obligātā iepirkuma komponentes problemātikas risināšanai un elektroenerģijas tirgus attīstībai"
· Izdarīt Ministru kabineta 2022. gada 6. septembra rīkojumā Nr. 584 "Par kompleksiem pasākumiem obligātā iepirkuma komponentes problemātikas risināšanai un elektroenerģijas tirgus attīstībai" (Latvijas Vēstnesis, 2022, 173. nr.) šādu grozījumu:
· 1. Izteikt 10. punktu šādā redakcijā:
· "10. Klimata un enerģētikas ministrijai sagatavot un klimata un enerģētikas ministram līdz 2023. gada 1. augustam iesniegt izskatīšanai Ministru kabinetā ar Finanšu ministriju un Ekonomikas ministriju saskaņotu jaunu konceptuālo ziņojumu "Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai", kurā tiek atjaunotas  ieņēmumu un izdevumu prognozes 2024. un 2025. gadam un sagatavoti priekšlikumi akciju sabiedrības "Latvenergo" dividenžu ieņēmumiem  un no tiem finansējamo izdevumu sadalījumam 2026. gadam."

